CELEX: 32017D0178
Language: fi
Date: 2017-01-31 00:00:00
Title: Komission täytäntöönpanopäätös (EU) 2017/178, annettu 31 päivänä tammikuuta 2017, asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa annetun komission täytäntöönpanopäätöksen (EU) 2015/1111 muuttamisesta (tiedoksiannettu numerolla C(2017) 142)

2.2.2017   
            
            
               FI
            
            
               Euroopan unionin virallinen lehti
            
            
               L 28/71
            
         KOMISSION TÄYTÄNTÖÖNPANOPÄÄTÖS (EU) 2017/178,
   annettu 31 päivänä tammikuuta 2017,
   asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa annetun komission täytäntöönpanopäätöksen (EU) 2015/1111 muuttamisesta
   
      
         (tiedoksiannettu numerolla C(2017) 142)
      
   
   (Ainoastaan hollannin-, liettuan-, puolan-, ranskan-, saksan- ja tšekinkieliset tekstit ovat todistusvoimaisia)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kilpailukykyisen tavaraliikenteen eurooppalaisesta rautatieverkosta 22 päivänä syyskuuta 2010 annetun Euroopan parlamentin ja neuvoston asetuksen (EU) N:o 913/2010 (1) ja erityisesti sen 5 artiklan 6 kohdan,
   sekä katsoo seuraavaa:
   
               (1)
            
            
               Alankomaissa, Belgiassa, Liettuassa, Puolassa, Saksassa ja Tšekissä rautatieliikenteestä vastaavat ministeriöt lähettivät asetuksen (EU) N:o 913/2010 5 artiklan 5 kohdan mukaisesti komissiolle 27 päivänä huhtikuuta 2014 päivätyn aiesopimuksen. Aiesopimus sisälsi ehdotuksen Pohjanmeri–Itämeri-tavaraliikennekäytävän laajentamisesta Tšekkiin, Etelä-Puolaan ja Puolan ja Ukrainan rajalle.
            
         
               (2)
            
            
               Komissio tutki ehdotuksen asetuksen (EU) N:o 913/2010 5 artiklan 6 kohdan mukaisesti ja antoi komission täytäntöönpanopäätöksen (EU) 2015/1111 (2) ehdotuksen yhdenmukaisuudesta mainitun asetuksen 5 artiklan kanssa.
            
         
               (3)
            
            
               Huhtikuun 27 päivänä 2014 päivätyssä aiesopimuksessa todettiin, että laajennus Katowicesta Medykaan voitaisiin ottaa käyttöön vasta vuonna 2020. Täytäntöönpanopäätös (EU) 2015/1111 kuitenkin kattaa myös tämän laajennuksen, ja asetuksen (EU) N:o 913/2010 5 artiklan 7 kohdan mukaisesti asianomaisten jäsenvaltioiden on perustettava tavaraliikennekäytävä viimeistään kahden vuoden kuluttua komission päätöksen julkaisemisesta. Medykaan ulottuvan laajennuksen olisi tällä perusteella oltava toimintavalmis viimeistään 7 päivänä heinäkuuta 2017, mikä ei vastaa jäsenvaltioiden kirjeessä esitettyä aikomusta. Täytäntöönpanopäätöstä (EU) 2015/1111 olisi sen vuoksi muutettava poistamalla siitä viittaus Pohjanmeri–Itämeri-tavaraliikennekäytävän laajentamisesta Medykaan.
            
         
               (4)
            
            
               Tässä päätöksessä säädetyt toimenpiteet ovat asetuksen (EY) N:o 913/2010 21 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen (EU) 2015/1111 1 artikla seuraavasti:
   
      ”1 artikla
      Alankomaissa, Belgiassa, Liettuassa, Puolassa, Saksassa ja Tšekissä rautatieliikenteestä vastaavien ministeriöiden komissiolle lähettämä, 27 päivänä huhtikuuta 2014 päivätty aiesopimus, joka koskee Pohjanmeri–Itämeri-tavaraliikennekäytävän laajentamista Tšekkiin ja Etelä-Puolaan ja jossa Pohjanmeri–Itämeri-tavaraliikennekäytävän pääreitiksi ehdotetaan reittiä Wilhelmshaven/Bremerhaven/Hampuri/Amsterdam/Rotterdam/Antwerpen-Aachen-Hannover/Berliini-Varsova-Terespol (Puolan ja Valko-Venäjän välinen raja)/Kaunas-Riika-Tallinna/Falkenberg-Praha/Wroclaw-Katowice, on asetuksen (EU) N:o 913/2010 5 artiklan mukainen.”
   
   2 artikla
   Tämä päätös on osoitettu Alankomaiden kuningaskunnalle, Belgian kuningaskunnalle, Liettuan tasavallalle, Puolan tasavallalle, Saksan liittotasavallalle ja Tšekin tasavallalle.
   
      Tehty Brysselissä 31 päivänä tammikuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 276, 20.10.2010, s. 22.
   
      (2)  Komission täytäntöönpanopäätös (EU) 2015/1111, annettu 7 päivänä heinäkuuta 2015, asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa (EUVL L 181, 9.7.2015, s. 82).